Theodore John Kaczynski [kaˈtʂɨɲskʲi] (22 de mayu de 1942), tamién conocíu col sobrenome d' Unabomber, ye un matemáticu norteamericanu y críticu de la sociedá que fizo una campaña d'unvíos de cartes bomba pa denunciar la sociedá moderna teunolóxica. Ñació en Chicago, nel estau d'Illinois, y dende una muy pronta edá demostró escelentes capacidaes académiques. Kaczynski recibió un graduau pola Universidá de Harvard y un doctorau (PhD) en matemátiques pola Universidá de Míchigan. Convirtiose en assistant professor (equival a profesor ayudante doctor) na Universidá de California (Berkeley), a la edá de 25 años, pero dimitió dos años dempués. En 1971 camudose a una cabaña ensin lluz nin agua corriente nes remotes tierres de Lincoln, Montana, onde entamó a deprender téuniques de supervivencia y a tentar ser autosuficiente. De 1978 a 1995, Kaczynski unvió 16 bombes a oxetivos ente ellos universidaes y aerollínias, finando cola vida de 3 persones y firiendo a otres 23.